Aarhus, mandag den 9.3. 2020

**Ny direktør i fremadbrusende dansk datavirksomhed skal hjælpe virksomheder med at udnytte deres data strategisk og kommercielt.**

***Tidligere Global Key Account Director hos ISS A/S, Bo Bjerre Klemmensen, indtræder pr. 1. april 2020 som administrerende direktør i den innovative danske datavirksomhed The Data Company ApS, og styrker dermed virksomhedens fortsatte udvikling.***

The Data Company ApS er udsprunget af ideen om, at det data en virksomhed indsamler bør kunne bruges meget mere struktureret end den måde, det bliver brugt på i dag. Lige fra starten har virksomheden været optaget af datakvalitet frem for kvantitet, og at data skal kunne bruges til at træffe vigtige beslutninger og vækste virksomheden i stedet for at være en ressourcekrævende byrde.

Og det er her Bo Bjerre Klemmensen kommer ind i billedet. For Bo har gennem de sidste 15 år arbejdet med operationel, kommerciel og strategisk forretningsudvikling og lederskab, først i Danmark og i de sidste 5 år i forskellige globale stillinger. Bo har altid været meget optaget af data, og hvordan man som virksomhed kan arbejde med det, og får mest muligt ud af det. Bo kommer fra en stilling som Global Key Account Director hos ISS A/S, hvor han til dagligt har beskæftiget sig med samarbejdet med Nordea.

Bo Bjerre Klemmensen har længe brændt inde med lysten til at gøre en forskel på dataområdet og har de seneste år oplevet et øget fokus på business intelligence, dataanalyser og kunstig intelligens iblandt alle de nationale og globale virksomheder han har været i kontakt med.

*“Der er efter min mening ingen tvivl om at der er et stort uudnyttet potentiale I at forstå og udnytte data og det faktum at vi allerede har en ubegrænset mængde data til rådighed gør det til en af de mest interessante udfordringer i tiden”*, siger Bo Bjerre Klemmensen, som knapt kan vente med at komme i gang.

De store mængder data, der ligger ude i virksomhederne, bruges ikke så effektivt, som de kunne, og The Data Company ApS udstyrer derfor virksomhederne med et større og mere gennemsigtigt indblik i deres data, så dataene kan bruges som beslutningsgrundlag for vigtige beslutninger.

*”Det fantastiske er, at vi faktisk er i stand til at samle virksomhedens data ét sted og give dem et live overblik over dem via et dashboard, så de kan agere med det samme. I dag arbejder de fleste virksomheder famlende rundt imellem deres data og behandler det i mange forskellige systemer. Derfor har de ikke overblik over det, og får ikke det udbytte af det de kunne”,* siger Bo Bjerre Klemmensen.

Med Bo ved roret forventes det at virksomheden nå helt nye højder takket være Bo’s erfaring med operationel, kommerciel og strategisk forretningsudvikling og hans viden om hvordan større virksomheder kan drage kommercielt nytte af at udnytte deres data bedre.

[www.thedatacompany.dk](http://www.thedatacompany.dk) / [www.linkedin.com/company/thedatacompany-dk](http://www.linkedin.com/company/thedatacompany-dk)

**The Data Company A/S**

Et datahus, som arbejder med data hele vejen rundt. Vi hjælper virksomheder med at købe leads til salgsarbejdet, gennemføre dataanalyse, formidle data til CRM og TM-systemer, vaske og berige data samt skabe overblik og gennemsigtighed.

Eneste udbyder af flatrate teledata til en fast månedlig pris.

**Bo Bjerre Klemmensen**

41 år, Gift med Rikke, 3 børn

Master in Law, Aarhus Universitet, 2003

Master of Business Administration, Henley Business School, 2016